Xiendla hi vomu

Xiendla hi vomu (tshidzimba – hi xiVhenda; isienta ngavomu – hi xiSwazi), i swakudya leswi swekiwaka hi ku hlanganisa timbaweni, timanga na mavele, laha timbaweni na timanga ti lovekiwaka hi xatolo, ivi swiswekiwa swithlela swihungeriwa hi mapa ya timanga to kadziwa. 

Kusweka xiendla hi vumu kunga teka kwalomu ka 3 kuya ka 4 wa ti awara exitikweni, ivi swi lungiwa hi munyu. Xiendla hi vomu a xi swekeriwa vaendzi vohlawuleka ku fana na vakon'wana, vatswari kumbe vanhu lava xiximekeke etikweni. Xiendla hi vomu a xitekeriwa enhlokweni swinene na swona a xi phamiwa eka swakudya swo fihlula, xi fambisana na nyama yo swekiwa kumbe ku oxiwa na miroho. 

Xiendla hi vomu xiteka muvala wa timanga na xitshopana xa mavele, naswona xina kunyanganya ko xawula-nyana.

 Mintshaho 

Category:Swakudya
Category:Swakudya swa Vatsonga